CELEX: 62018CN0670
Language: sk
Date: 2018-10-29 00:00:00
Title: Vec C-670/18: Návrh na začatie prejudiciálneho konania, ktorý podal Tribunale Amministrativo Regionale per la Sardegna (Taliansko) 29. októbra 2018 – CO/Comune di Gesturi

21.1.2019   
            
            
               SK
            
            
               Úradný vestník Európskej únie
            
            
               C 25/23
            
         
      Návrh na začatie prejudiciálneho konania, ktorý podal Tribunale Amministrativo Regionale per la Sardegna (Taliansko) 29. októbra 2018 – CO/Comune di Gesturi
      (Vec C-670/18)
      (2019/C 25/28)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Tribunale Amministrativo Regionale per la Sardegna
      
         Účastníci konania pred vnútroštátnym súdom
      
      
         Žalobca: CO
      
         Žalovaná: Comune di Gesturi
      
         Prejudiciálna otázka
      
      Bráni zásada zákazu diskriminácie podľa článkov 1 a 2 smernice Rady Európskej únie č. 78 (1) z 27. novembra 2000 ustanoveniu článku 5 ods. 9 zákonného dekrétu č. 95 zo 6. júla 2012 (zmeneného na zákon, v upravenom znení, zákonom č. 135 zo 7. augusta 2012, v znení článku 6 zákonného dekrétu č. 90 z 24. júna 2014, zmeneného na zákon prostredníctvom zákona č. 114 z 11. augusta 2014), v ktorom sa zakazuje, aby orgány verejnej správy zadávali objednávky na vypracovanie štúdií a poskytovanie poradenstva bývalým zamestnancom vo verejnom alebo súkromnom sektore, ktorí sú na dôchodku?
      
         (1)  Smernica Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Ú. v. ES L 303, 2000, s. 16).